CELEX: 62014CN0085
Language: hu
Date: 2014-02-18 00:00:00
Title: C-85/14. sz. ügy: A College van Beroep voor het Bedrijfsleven (Hollandia) által 2014. február 18-án benyújtott előzetes döntéshozatal iránti kérelem – KPN BV kontra Autoriteit Consument en Markt (ACM) további felek az eljárásban: UPC Nederland BV és társai

19.5.2014   
            
            
               HU
            
            
               Az Európai Unió Hivatalos Lapja
            
            
               C 151/11
            
         A College van Beroep voor het Bedrijfsleven (Hollandia) által 2014. február 18-án benyújtott előzetes döntéshozatal iránti kérelem – KPN BV kontra Autoriteit Consument en Markt (ACM) további felek az eljárásban: UPC Nederland BV és társai
   (C-85/14. sz. ügy)
   2014/C 151/14
   Az eljárás nyelve: holland
   
      A kérdést előterjesztő bíróság
   
   College van Beroep voor het Bedrijfsleven
   
      Az alapeljárás felei
   
   
      Felperes: KPN BV
   
      Alperes: Autoriteit Consument en Markt (ACM)
   
      További felek az eljárásban: UPC Nederland BV, UPC Nederland Business BV, Tele2 Nederland BV, BT Nederland BV
   
      Az előzetes döntéshozatalra előterjesztett kérdések
   
   
               1)
            
            
               Lehetővé teszi-e az egyetemes szolgáltatási irányelv (1) 28. cikke a díjak szabályozását anélkül, hogy a piacelemzésből az derült ki volna ki, hogy az egyik fél a szabályozott szolgáltatás tekintetében jelentős piaci erővel rendelkezik, miközben a nem földrajzi számok határokon átnyúló tárcsázhatósága műszakilag minden további nélkül lehetséges, és az e számokhoz való hozzáférés egyetlen akadálya, hogy olyan díjakat alkalmaznak, amelyek miatt a hívás a nem földrajzi számok esetében drágább, mint a földrajzi számok esetében?
            
         
               2)
            
            
               Az első kérdésre adandó igenlő válasz esetén a Collegében a következő két kérdés merül fel:
               
                           a)
                        
                        
                           Akkor is szabályozhatók-e a díjak, ha a magasabb díjak csak korlátozottan gyakorolnak hatást a hívások számára a nem földrajzi számok esetében?
                        
                     
                           b)
                        
                        
                           Mennyiben vizsgálhatja még meg a nemzeti bíróság, hogy az egyetemes szolgáltatási irányelv 28. cikke alapján szükséges díjintézkedés annak céljára tekintettel nem aránytalanul megterhelő-e a tranzitszolgáltatóra?
                        
                     
         
               3)
            
            
               Lehetővé teszi-e az egyetemes szolgáltatási irányelv 28. cikkének (1) bekezdése, hogy az e rendelkezésben említett lépéseket a hozzáférési irányelv (2) 13. cikkének (1) bekezdésében említett hatáskört gyakorló nemzeti szabályozó hatóságtól eltérő hatóság tegye meg, és a nemzeti szabályozó hatóságot csak a végrehajtási utasításokra vonatkozó hatáskör illesse meg?
            
         
      (1)  Az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK európai parlamenti és tanácsi irányelv (HL L 108., 51. o.; magyar nyelvű különkiadás 13. fejezet, 29. kötet, 367. o.)
   
      (2)  Az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló, 2002. március 7-i 2002/19/EK európai parlamenti és tanácsi irányelv (HL L 108., 7. o.; magyar nyelvű különkiadás 13. fejezet, 29. kötet, 323. o.)